বিমলাবাই দেশমুখ

বিমলাবাই জগদেবরাও দেশমুখ, অথবা বিমলাবাই দেশমুখ নামেও পরিচিত, একজন ভারতীয় রাজনীতিবিদ ছিলেন, যিনি কর্ণাটক সরকারের প্রাক্তন মহিলা ও শিশু কল্যাণ মন্ত্রী ছিলেন। তিনি ১৯৯৪ সালে কর্ণাটকের বিজাপুর জেলার মুদ্দেবিহাল নির্বাচনী এলাকা থেকে কর্ণাটক বিধানসভার বিধায়কKarnataka 1994 https://eci.gov.in/files/file/3780-karnataka-1994/ হিসেবেও দায়িত্ব পালন করেছিলেন।

 প্রাথমিক জীবন এবং ব্যক্তিগত জীবন 
বিমলাবাই তৎকালীন বোম্বে রাজ্যের (বর্তমানে কর্ণাটকের বেলগাবি জেলার বৈলহোঙ্গল তালুক) সাম্পগাঁও তালুকের মুরগোদ গ্রামে জন্মগ্রহণ করেন। তিনি ১৯৬৬ সালে মুরগোদের শ্রী মহন্ত শিক্ষা সমিতি উচ্চ বিদ্যালয় থেকে  এসএসএলসি (দশম শ্রেণী) সম্পন্ন করেন। পরবর্তীতে তিনি জগদেবরাও সঙ্গনাবাসপ্পা দেশমুখকে বিয়ে করেন, জগদেবরাও ১৯৭৮, ১৯৮৩ এবং ১৯৮৫ সালে কর্ণাটকের বিজাপুর জেলার মুদ্দেবিহাল নির্বাচনী এলাকা থেকে কর্ণাটক বিধানসভার বিধায়ক হয়েছিলেন।https://eci.gov.in/files/file/3776-karnataka-1978/ Karnataka 1978 তাঁদের একমাত্র কন্যা নন্দিনী দেশমুখের বিয়ে হয়েছিল মহারাষ্ট্র বিধানসভার প্রাক্তন বিধায়ক নীলেশ দেশমুখের সাথে। নীলেশ দেশমুখ ২০০৯ সালে ইয়াবতমাল আসন থেকে জয়ী হয়েছিলেন এবং ২০১৩ সালে তাঁকে হত্যা করা হয়েছিল। ২০১৩ সালে তাঁর স্বামীর মৃত্যুর পর অনুষ্ঠিত উপনির্বাচনে নন্দিনী দেশমুখ ইয়াবতমাল থেকে জয়ী হয়েছিলেন 

 রাজনৈতিক জীবন 
বিমলাবাই ১৯৯৪ সালের বিধানসভা নির্বাচনে প্রতিদ্বন্দ্বিতা করেন এবং মুদ্দেবিহালের বিধায়ক নির্বাচিত হন। তিনি তাঁর নিকটতম প্রতিদ্বন্দ্বী সি এস নাদগৌড়াকে পরাজিত করেন।Former Karnataka Minister Vimalabai Deshmukh Passes Away https://www.newslocker.com/en-in/news/general-india/former-karnataka-minister-vimalabai-deshmukh-passes-away/view/  তৎকালীন নারী ও শিশু কল্যাণ মন্ত্রী বি টি ললিতা নায়েকের পুত্র বিশ্বজিতের বিরুদ্ধে ব্যাঙ্গালোরে বি আর আম্বেদকর মেডিকেল কলেজে বি আর আম্বেদকরের মূর্তি বিকৃত করার অভিযোগ আনা হয়। এর পরেই ১৯৯৮ সালে জে এইচ প্যাটেল মন্ত্রিসভায় বিমলাবাই নারী ও শিশু কল্যাণ মন্ত্রী হিসেবে যোগদান করেন। তিনি ১৯৯৯ সালে পর্যন্ত (মেয়াদের শেষ পর্যন্ত) এই পদে ছিলেন। মন্ত্রী হিসেবে তাঁর মেয়াদ শেষ হওয়ার পর, তিনি জনতা দল (ইউনাইটেড)-এ যোগ দেন এবং ১৯৯৯ সালের নির্বাচনে মুদ্দেবিহাল থেকে প্রতিদ্বন্দ্বিতা করে পরাজিত হন।https://www.news18.com/assembly-elections-2018/karnataka/muddebihal-election-result/ Muddebihal (GEN) পরে তিনি ২০০৪ এবং ২০০৮ সালে তাঁর ঐতিহ্যবাহী মুদ্দেবিহাল আসন থেকে জনতা দল (ধর্মনিরপেক্ষ) -এর হয়ে প্রতিদ্বন্দিতা করেন, কিন্তু আবারও পরাজিত হয়ে বিধানসভার সদস্য হতে পারেননি। বি এস ইয়েদিউরপ্পা ২০১৩ সালের নির্বাচনের আগে একটি নতুন দল কর্ণাটক জনতা পক্ষ গঠন করেছিলেন। জেডি(এস) বিমলাবাইকে টিকিট না দেওয়ায় তিনি বি এস ইয়েদিউরপ্পার আমন্ত্রণে তাঁর কর্ণাটক জনতা পক্ষে যোগ দেন। কিন্তু মুদ্দেবিহাল আসন থেকে তিনি আবার পরাজিত হন।  নির্বাচনের পর, তিনি আবার জেডি(এস)-এ ফিরে আসেন। 

 মৃত্যু 
দীর্ঘ অসুস্থতার পর, বিমলাবাই ২০১৮ সালের ২২শে জুলাই তারিখে বিজাপুরের নিজের বাসভবনে মারা যান। তিনি তিন কন্যা রেখে গেছেন। প্রাক্তন প্রধানমন্ত্রী এইচ ডি দেবেগৌড়া, তৎকালীন মহিলা ও শিশু উন্নয়ন মন্ত্রী এবং অভিনেত্রী থেকে রাজনীতিবিদ হওয়া জয়মালা, তৎকালীন মুখ্যমন্ত্রী এইচ ডি কুমারস্বামী এবং আরও অনেকে তাঁর মৃত্যুতে শোক প্রকাশ করেন। এইচ ডি কুমারস্বামী তাঁকে রাজ্যে নারী ক্ষমতায়নের একজন আইকন হিসেবে স্মরণ করেন।Former Karnataka Minister Vimalabai J Deshmukh passes away https://www.devdiscourse.com/article/agency-wire/86584-former-karnataka-minister-vimalabai-j-deshmukh-passes-awayFormer Karnataka Minister Vimalabai Deshmukh passes away https://indianexpress.com/article/india/former-karnataka-minister-vimalabai-deshmukh-passes-away-5270231/ಮಾಜಿ ಸಚಿವೆ ವಿಮಲಾಬಾಯಿ ಎಸ್.ದೇಶಮುಖ್ ವಿಧಿವಶ https://www.eesanje.com/former-minister-vimalabai-s-deshmukh-passed-away/ 

 আরও দেখুন 

 জে এইচ প্যাটেল মন্ত্রিসভা

 তথ্যসূত্র 

বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:বিজয়পুর জেলার ব্যক্তি
বিষয়শ্রেণী:কর্ণাটক বিধানসভার সদস্য ১৯৯৪-১৯৯৯
বিষয়শ্রেণী:২০১৮-এ মৃত্যু
বিষয়শ্রেণী:১৯৪৯-এ জন্ম